"Acest contract continuă colaborarea excelentă a Airbus Helicopters în România cu Guvernul de la Sofia. Anul trecut am predat Forţelor Navale bulgare un elicopter N3+ Dauphin pe care l-am recondiţionat la Braşov. Continuăm acum cu acest contract extins pentru flotele Panther şi Dauphin. Bulgaria este o ţară importantă pentru Airbus, fiind unul dintre cei mai mari operatori de elicoptere Airbus din regiune. Îi asigur pe partenerii noştri de toată implicarea pentru ca Forţele Navale şi Aeriene să se poată baza, în cele mai bune condiţii şi în orice moment, pe flota de elicoptere", declară Georges Durdilly, directorul general al Airbus Helicopters în România.

Potrivit contractului, printre serviciile acordate clientului de către AHRO se numără înlocuirea echipamentelor în caz de defecţiune, livrarea de echipamente şi utilaje, reparaţii de echipamente şi inspecţii majore.

În plus, este prevăzută organizarea, de către Airbus, a unor cursuri teoretice şi practice pentru personalul Forţelor Navale bulgare, asistenţă tehnică în teritoriu şi remedierea defectelor, furnizarea de echipamente pentru utilizare temporară şi consultanţă tehnică gratuită privind exploatarea şi întreţinerea elicopterelor.

Airbus, lider mondial în domeniul aeronautic, al spaţiului şi al serviciilor conexe, a raportat, în 2018, venituri de 64 de miliarde de euro şi 134.000 de angajaţi la nivel mondial.

De asemenea, compania este lider european în furnizarea de aeronave-cisternă, de luptă, de transport şi pentru alte misiuni, precum şi una dintre cele mai importante companii spaţiale din lume. În domeniul elicopterelor, Airbus oferă cele mai eficiente soluţii civile şi militare în întreaga lume.

loading...